《送徐侍御充南诏判官》
唐代·许棠

西去安夷落，乘轺从节行。彤庭传圣旨，异域化戎情。

瘴路穷巴徼，蛮川过峤城。地偏风自杂，天漏月稀明。

危栈连空动，长江到底清。笑宜防狒狒，言好听猩猩。

抚论如敦行，归情自合盟。回期佩印绶，何更见新正。

作者简介：许棠（生卒年不详），字文化，唐代诗人。咸通十二年，进士及第，曾为江宁丞。后辞官，潦倒以终，为“咸通十哲”之一。